Refleksjonsnotat gruppe 21:

Gruppen møttes tidlig i prosjektuken og kom fort overens. Vi gikk rundt, tok litt bilder, pratet om hvordan vi tenkte prosjektet skulle se ut og hvordan vi skulle jobbe. Siden Tomas er veldig flink i photoshop og med design, så fikk vi en veldig tidlig prototype å jobbe etter. Dette førte til at vi kom fort i gang med prosjektet.

Det har vært god flyt i gruppen, noe som har gitt en god arbeidsmoral. Vi har jobbet jevnt og har holdt en god flyt i arbeidet. For at alle skulle være enige i de siste endringene så har vi jevnlig møttes 2-3 ganger i uken, slik at alle fikk luftet sine meninger og ønsker. Dette har ført til noen diskusjoner og uenigheter som resulterte i en enda bedre prosess samt et bedre produkt i sin helhet. Siden vi har brukt gitHub flittig i tillegg til å jobbe kontinuerlig så har vi ikke følt at vi trenger å møtes noe oftere. Alle endringer blir pusha opp mot git slik at de andre kan se hva som har blitt gjort, og hva som jobbes med.

Vi har fordelt hovedområder for hvem som skal gjøre hva, og fristen for når det skal være ferdig. Om det har dukket opp noen spørsmål underveis, eller bare usikkerhet generelt, så har vi bare sendt en melding i facebook samtalen og svart etter beste evne. Vi har kontinuerlig hatt en åpen kommunikasjon i gruppen for at ingen skal føle at seg utelukket eller at deres meninger ikke blir hørt.

Det har ikke vært mange store utfordringer når vi har jobbet med prosjektet. Siden vi begynte såpass tidlig og har jobbet kontinuerlig så gikk alt veldig bra. Det var en ting som ble litt problematisk, og det var google API. Dette var noe nytt og ble ganske vanskelig. Vi leste oss opp på hvordan det skulle implementeres og hvordan det fungerer, så vi har fått en mye bredere forståelse i etterkant.

Det startet veldig bra med bruk av Kanban, der vi hadde hva som skulle gjøres, når det skulle gjøres osv. Det begynte å skli litt ut etter hvert som prosjektet fortsatte. Vi ble slappe på bruken av det og stoppet til slutt opp. Vi hadde veldig god kommunikasjon når vi møttes på skolen og planla hva vi skulle gjøre fremover i tillegg som vi pratet godt på facebook. Vi følte at vi ikke trengte å bruke det som et verktøy for å holde styr på ting, men kan være mere relevant om det er et større team.

Vi fikk kartlagt tidlig i prosessen de ulike styrkene og svakhetene i gruppen, samt hvilke områder folk trivdes best med. Vi kunne helt klart vært bedre på fordeling av arbeidsområder med tanke på omfanget. Til tider kan det ha blitt mer jobb på enkelte enn det har vært for andre. Vi kunne kanskje fordelt disse arbeidsoppgavene bedre og mer jevnt utover i gruppen så det ikke hadde blitt så mye arbeid for disse. Det har ikke oppstått noen store komplikasjoner eller noe diskusjon ut av arbeidsfordelingen, men det kunne blitt gjort bedre.

Alt i alt så har det vært en lang prosess med forskjellige hindringer og seire som har formet et svært godt forhold i gruppen. Det har vært et lærerikt prosjekt med noen nedturer, men flest oppturer. Vi føler alle at vi har lært mye nytt i løpet av dette prosjektet, og at det kan bidra til mange andre gode prosjekter i fremtiden.